Kasutame sõrmi oma rõivastuse, juuste ja keha kohendamiseks, kui oleme mures oma välimuse pärast. Kurameerides tegelevad inimesed rohkem välimuse sättimisega, sealjuures mitte ainult enda, vaid ka kaaslase omaga. Lähedus lubab armunul naisel mehe varrukalt  ettevaatlikult niidijupi eemaldada, samas kui mees võib õrnalt ära tupsutada toidukübeme naise suunurgast. Taoline käitumine on omane ka emale ja lapsele, ja mitte ainult inimeste, vaid ka teiste imetajate ja lindudegi juures, olles hoolimise ja intiimsuse tundemärkideks. Inimsuhetes on selline kohendamine ja sättimine partnerite vaheliste tunnete ja läheduse täpne baromeeter.